Nils Gustaf Dalén
Nils Gustaf Dalén, 30.11.1869-1937, svensk ingeniør, der i 1912 fik nobelprisen i fysik for sin opfindelse af en "solventil", der kunne regulere gastilførslen til en flamme efter sollysets intensitet. Den blev brugt over hele verden i automatiske fyr og lysbøjer. Dalén mistede synet ved en gaseksplosion i 1912, men fortsatte sit eksperimentelle arbejde og opfandt bl.a. et særligt brændselsbesparende komfur.